Kjeller før rydding
Kjeller etter rydding
**Rydding** (engelsk: *decluttering*) vil si å fjerne unødvendige gjenstander, sortere og ordne, eller sette ting på plass. Denne artikkelen tar for seg rydding av oppholdssteder, som i hjem og næringsbygg, men prinsippene kan også brukes på andre områder. Aktiviteten kan gjøres på egenhånd, med hjelp fra familie, venner eller profesjonelle.

Det finnes mange metoder for systematisk rydding. Noen eksempler fra nyere tid er danshari og konmari. I danshari skilles det mellom minimalister (som prøver å minimere sine eiendeler), og de som prøver å *optimere* sine eiendeler.

Historie
--------

Å kutte ut unødvendige ting, gi slipp på overflødige ting og bli fri for tilknytning til ting har røtter fra den buddhistiske tankegang.[]

1984 skal profesjonell ryddehjelp og organisering ha oppstått som industri i Los Angeles, USA.

I 2009 ble dansharimetoden lansert av Hideko Yamashita i hennes bok *Danshari: Shin Katazukejutsu* (originaltittel: 人生を変える断捨離 ). Danshari er satt sammen av ordene *dan* (avstå), *sha* (kaste) og *ri* (skilles fra). I 2010 ble danshari nominert til en pris for nye moteord som deles ut av det japanske forlaget Jiyuukokuminsha.

Siden har det vært en oppblomstring av andre forfattere og påvirkere som deler sine ryddemetodikker. Et notabelt eksempel konmari-ryddemetoden oppkalt etter Marie Kondo. I 2015 ble hun ble oppført som en av verdens 100 mest innflytelsesrike personer av *Time Magazine*.

Profesjonell ryddehjelp
-----------------------

En profesjonell ryddehjelp hjelper enkeltpersoner og bedrifter med rydding og organisering. I tillegg til selve ryddeprosessen og implementering av systemer og prosesser kan det være vel så viktig at klienten lærer metoder slik at de kan opprettholde orden og mestre rydding på en selvstendig måte i fremtiden.

I populærkulturen
-----------------

Ryddebransjen har blitt popularisert gjennom en rekke TV-programmer. Blant annet gikk britiske realityprogrammet *The Life Laundry* i tre sesonger fra 2002 til 2004. Andre eksempler på engelskspråklige programmer inkluderer *Clean Sweep*, *Neat*, *Mission: Organization,* *Tidying Up with Marie Kondo* og *Hot Mess House*. Noen eksempler på norske TV-programmer er Norske rotehjem (2017) og Rydderevolusjonen.

Også i Norge har det kommet flere ryddecoacher og influensere som fokuserer på rydding. I forbindelse med koronapandemien fra 2019 var det mange som hadde ekstra hjemmetid og tok en ekstra runde med rydding.

Metoder
-------

Det finnes en rekke ulike metoder og rammeverk som man kan bruke for å på egenhånd eller under veiledning sammen med profesjonelle. Metodene kan brukes fra enkle oppgaver som å organisere et skap til komplekse oppgaver som flytting. 

### SPACE-metoden

Julie Morgenstern (2004) har foreslått noen ryddeprinsipper ved å bruke akronymet "SPACE" som står for:

* ***S**ort* (*sortere*)
* ***P**urge* (*kaste*)
* ***A**ssign a home* (tildel fast plass)
* ***C**ontainerize* (pakk i beholdere)
* ***E**qualize* (justere)

Det siste steget består i å overvåke hvordan systemet fungerer, og justere om nødvendig. Dette prinsippet gjelder for alle typer organisasjoner.[]

### Danshari-metoden

Utdypende artikkel: Danshari

I danshari-metoden til Hideko Yamashita samsvarer hver delstavelse henholdsvis med yogakonseptene *dangyo*, *shagyo* og *rigyo* som betyr:

1. **Avstå**: Avstå fra unødvendige ting man kommer over eller blir tilbudt
2. **Kaste**: Kaste unødvendige eller ubrukte ting
3. **Gi slipp**: Bli fri fra tilknytning til ting eller ønsker om overflødige ting

Det å avvise noe som ikke er nødvendig, å kaste det og avstå fra å være avhengig av det skal angivelig gjøre at man åpner sinnet sitt, nærmer seg perfeksjon og får et lettere og mer behagelig liv.[]

### Konmari-metoden

Utdypende artikkel: Konmari

I konmari-metoden til Marie Kondo begynner man med å samle alle eiendelene sine, en kategori om gangen, og velger da å bare beholde de tingene som vekker glede og velge et sted for alt fra da av. Kondo råder til å starte prosessen med å rydde opp ved å raskt og fullstendig kaste det som er i huset som ikke vekker glede. Å følge denne filosofien vil erkjenne nytten av hver gjenstand, og hjelpe eieren å lære mer om seg selv, hvilket vil hjelpe dem å lettere kunne bestemme hva de skal beholde eller kaste. Hun anbefaler å gjøre dette etter kategori av gjenstander og ikke deres plassering i huset. For eksempel bør alle klærne i huset samles sammen først, vurderes og kastes hvis de ikke er nødvendige, etterfulgt av andre kategorier som bøker, papirer, diverse og minner. Et annet viktig aspekt ved konmari-metoden er å finne et bestemt sted for hver gjenstand i huset og sørge for at den forblir der.

Kondo sier at metoden hennes delvis er inspirert av shintō-religionen. Å rense og organisere ting på riktig måte kan være en åndelig praksis i shintoismen, som er opptatt av tingenes energi eller guddommelige ånd (*kami*) og den rette måten å leve på (*kannagara*). Dette kan gjøres gjennom å vise frem de verdifulle gjenstandene man eier som (ikke nødvendigvis faktisk pengeverdi) slik at man kan verdsette objektet.

Problematisk rydding
--------------------

*Se også: Ryddemani*
I noen tilfeller kan folk bli så opptatte av rydding at de ender opp med å kaste eller selge ting som tilhører familiemedlemmer uten tillatelse, og kan skje med eller uten vilje. Dette kan inkludere samlinger som er verdifulle økonomisk og/eller emosjonelt, og kan være en faktor i samlivsbrudd.

*Se også: Kommunikasjon*
Det er ikke nødvendigvis ødeleggende å kaste andre sine ting, men for å unngå misforståelser er det viktig for par som bor sammen kommuniserer og blir enige om deres verdier.

*Se også: Egenberedskap*
Etter koronapandemien og Ukrainakrigen har tilgjengeligheten av mat og andre nødvendigheter tydeliggjort ulempene med å leve uten lagre av grunnleggende forsyninger. Noen minimalister har endret tankesett, og det har vært spekulasjon i om antallet «preppere» vil øke i fremtiden.

Se også
-------

* Abstinens
* Eurokasse, system av gjenbrukbare beholdere for transport og lagring i standardiserte størrelser
* Hylle
* Minimalisme
* Skap
* Skyggebrett, metode for å organisere verktøy
* Strømlinjeformet tenking, metode for forbedre effisiens, effektivitet og kvalitet på arbeid
* Velvære

Referanser
----------

1. ↑  «Our Profession». Besøkt 14. april 2013.
2. ↑  «About NAPO – National Association of Productivity and Organizing Professionals (NAPO)». Besøkt 22. januar 2018.
3. ↑  «「現代用語の基礎知識」選　ユーキャン 新語・流行語大賞». *web.archive.org*. 19. juni 2020. Archived from the original on 19. juni 2020. Besøkt 4. februar 2024. CS1-vedlikehold: Uheldig URL (link)
4. ↑  INC. SANKEI DIGITAL (6. oktober 2017). «「片付け」について近藤麻理恵さんに聞く　ときめく習慣できれいに». *産経ニュース* **(japansk)**. Besøkt 25. juli 2018.
5. ↑  Buck, Claudia (3. februar 2013). «Personal Finance: It's time to tame paper tiger». *The Sacramento Bee*. Besøkt 3. juni 2013.
6. ↑  Sandve, Elisabeth (12. januar 2024). «HurryLiv gjør suksess med organisering og drikkeflasker». *NRK*. Besøkt 4. februar 2024.
7. ↑  Ditlefsen, Heidi (11. april 2020). «Tips fra ryddecoachen». *NRK*. Besøkt 4. februar 2024.
8. ↑  Julie Morgenstern (1. september 2004). *Organizing from the Inside Out, second edition: The Foolproof System For Organizing Your Home, Your Office and Your Life*. Henry Holt and Company. ISBN 978-1-4299-5536-2.
9. ↑  «Japanese-English translation: tokimeku: Dictionary». *kanjijapanese.com*. Besøkt 1 March 2015.  Sjekk datoverdier i `|besøksdato=` (hjelp)
10. ↑  McLaren, Leah (24. april 2014). «Japan's 'queen of clean' promotes benefits of a tidy home». *The Globe and Mail*.
11. ↑  O'Donoghue, J.J. (11. oktober 2014). «How KonMari's phenomenal book can help put your house in order». Besøkt 26 October 2014.  Sjekk datoverdier i `|besøksdato=` (hjelp)
12. ↑  Perez, Talia Klein (2021). «Does the KonMari Method truly transform lives?». *The Perspective*. Arkivert fra originalen October 23, 2020. Besøkt 30 January 2023.  Sjekk datoverdier i `|arkivdato=, |besøksdato=` (hjelp)
13. 1 2  Kondo, Marie (2014). *the life-changing magic of tidying up*. New York: Ten Speed Press. s. 63–150. ISBN 978-1-60774-730-7.
14. ↑  Demetriou, Danielle (16. januar 2016). «Japan's decluttering guru says she is on a mission to 'organize the world'». *Daily Telegraph* **(engelsk)**. ISSN 0307-1235.
15. ↑  Dilloway, Margaret (22. januar 2019). «What White, Western Audiences Don't Understand About Marie Kondo's 'Tidying Up'». *Huffington Post* **(engelsk)**. Besøkt 27. januar 2019.
16. ↑  «断捨離を理由に離婚？ 夫の物を勝手に捨てた妻の法的責任について». Besøkt 20. desember 2020.  Teksten «和書» ignoreres (hjelp)
17. ↑  «新型コロナでミニマリストが続々「やめます」宣言 "他人に迷惑をかけた"後悔のワケは». *リアルライブ*. リアルライブ. 24. juli 2020. Besøkt 25. juli 2020.
18. ↑  «コロナで変化したミニマリストたち　備蓄も重視する新スタイル【＃コロナとどう暮らす】». *Yahoo!ニュース オリジナル*. yahoo!. 30. juni 2020. Besøkt 6. oktober 2022.